Versindaba » Blog Archive Desmond Painter. Ferlinghetti se bofbalgedig : Versindaba
3 Kommentare op "Desmond Painter. Ferlinghetti se bofbalgedig"
June 10th, 2010 at 13:33
Dis 'n goeie vers! Wens Ferlinghetti kon 'n vers skryf oor my waarnemings vanoggend. Ek vat die pad na die Verkeersdepartement om my motorlisensie te hernu. Alles gaan alte jollie daar, want daar is spinternuwe masjiene wat al die werk vir hulle doen. Oogtoets: Met 'n tipe Playstation stangetjie druk jy net links,regs, op of af om te bevestig in watter rigting die groot E gedraai is op die skerm. Daarna weer aan watter kant die wit liggie flits. Alles is reg, my oge getoets en hulle is perfek. [As hulle maar weet dat 'n boom soms vir my soos 'n koei lyk…] Ek moet 'n vingerafdruk gee deur op 'n klein boksie te druk wat dit nou gaan afneem vir die rekenaar. En wat op die nuwe lisensie gaan kom. Hy laat my in alle rigtings die duim indruk, maar die rekenaar wil niks registreer nie. Hy merk my pampiere met 'No print' en sêg dis alles okei, die duimafdruk is eintlik nie so belangrik nie.
My aansoek slaag dus, ek betaal die fooi en sal nou 6 weke lank wag vir die nuwe een. Oppad terug ry ek verby motors met wapperende vlaggies bo die dakke, op die stertkante, op die voorkante. Elke derde motor het 'n langsvlag op! Gelukkig hoor ek geen vuvuzelas nie. En sommige het boonop sulke vlag-jassies wat oorgetrek word op die truspieeltjies langs die deure. Is daar regtig poetry in die voetwerk van sokker? Want so lees ek iewers op die internet – iemand verklaar sy passie vir sokker en meen dis alles absolute suiwer poësie. Maar al waaraan ek kan dink is die miljarde wat gemors word op 'n titaniese absurde euforie wat nie lank gaan duur nie en stadions wat later dolleeg gaan staan. En kindertjies wat iewers in krotte slaap met of sonder 'n kombers, met honger magies droom oor 'n mooi huis eendag, eendag…Ek sou veel eerder hierdie miljarde wou sien gaan vir die armes, die werkloses, die verhongerdes.
Is ek die enigste een wat so dink?
June 10th, 2010 at 13:49
Marlise, eerstens: ek het ook daar my lisensie gaan hernu, en ek is bly om te kan skryf dat klokslag, ses weke later, was dit gereed vir my om te gaan afhaal. Selfde ding met my paspoort; lyk my daardie soort dienslewering raak beter, of ten minste dan in Stellenbosch.
Wat die sokker WB betref, ek het gemengde gevoelens. Dit is moeilik om nie 'n klein bietjie opgesweep te word deur die hype en die spektakel van dit alles nie, maar ja: dit is 'n immorele mors van geld. En ergste van alles, wanneer die tydelike werksgeleenthede wat nou geskep word oor 'n maand of wat weer opdroog, betaal die arme Somaliers en Malawiers weer met hulle liggame en hulle lewens daarvoor. Ons het mos nou weer genoeg nasionalistiese sentiment opgewek vir xenofobie om sy nare gesig te wys…
As 'n mens internasionale solidariteit deur middel van sportgeleenthede wil bevorder, waarom kan ons nie dink aan "sustainable sporting events" nie? Dit hoef mos nie te ontaard in 'n kapitalistiese orgie nie?!
June 12th, 2010 at 11:55
Ja, Desmond, lyk my tog dienslewering in hierdie Bos het verbeter… ek het toevallig ook 3 weke gelede my nuwe paspoort ontvang, presies na 6 weke soos hulle belowe het. Natuurlik geniet ons almal so bietjie die 'groot kleurvolle show' van 'n opening soos hierdie WB sokker. Nuuskierig is ek ook immer. Maar ek kan onmoontik ooit meegaan met die miljarde wat hierop spandeer word nie! Ons is 'n derdewêreldse land met ontsaglike sosio-politieke probleme wat juis nou ten alle koste voorkeur moes gekry het. "Sustainable sporting events" soos jy noem – ja, daarmee kan ek akkoord gaan!